Unionin tuomioistuimen tuomio (seitsemäs jaosto) 3.2.2021 – Euroopan komissio v. Unkari
(asia C-637/18)1
(Jäsenyysvelvoitteiden noudattamatta jättäminen – Ympäristö – Direktiivi 2008/50/EY – Ilmanlaatu – 13 artiklan 1 kohta ja liite XI – Mikrohiukkasille (PM10) vahvistettujen raja-arvojen järjestelmällinen ja jatkuva ylittäminen Unkarin tietyillä alueilla – 23 artiklan 1 kohta – Liite XV – ”Mahdollisimman lyhyt” ylityksen kesto – Asianmukaiset toimenpiteet)
Oikeudenkäyntikieli: unkari
Asianosaiset
Kantaja: Euroopan komissio (asiamiehet: K. Petersen, K. Talabér-Ritz ja E. Manhaeve)
Vastaaja: Unkari (asiamiehet: M. Z. Fehér ja A. Pokoraczki)
Tuomiolauselma
Unkari
–    ei ole noudattanut ilmanlaadusta ja sen parantamisesta 21.5.2008 annetun Euroopan parlamentin ja neuvoston direktiivin 2008/50/EY 13 artiklan 1 kohdan ja liitteessä XI olevien säännösten mukaisia velvoitteitaan, koska se on järjestelmällisesti ja jatkuvasti rikkonut PM10-pitoisuuksiin sovellettavia päivittäisiä raja-arvoja yhtäältä 1.1.2005 alkaen ja vuoteen 2017 asti se mukaan luettuna HU0001-Budapestin tasangon ja HU008-Sajó-laakson vyöhykkeillä ja toisaalta 11.6.2011 alkaen ja (vuotta 2014 lukuun ottamatta) vuoteen 2017 asti se mukaan luettuna HU0006-Pécsin tasangon vyöhykkeellä
–    ei ole noudattanut direktiivin 2008/50 23 artiklan 1 kohdan, luettuna erikseen ja yhdessä kyseisen direktiivin liitteessä XV olevan A jakson kanssa, mukaisia velvoitteitaan ja erityisesti saman direktiivin 23 artiklan 1 kohdan toisessa alakohdassa säädettyä velvoitetta huolehtia siitä, että raja-arvojen ylityksen kesto jää mahdollisimman lyhyeksi, koska se ei ole toteuttanut 11.6.2010 lähtien asianmukaisia toimenpiteitä PM10-pitoisuuksien päivittäisten raja-arvojen noudattamisen varmistamiseksi näillä alueilla.
Unkari velvoitetaan korvaamaan oikeudenkäyntikulut.
____________
1 EUVL C 427, 26.11.2018.